CELEX: 22021D2216
Language: fi
Date: 2021-11-26 00:00:00
Title: EU–Jordania-assosiaationeuvoston päätös N:o 2/2021, annettu 26 päivänä marraskuuta 2021, EU:n ja Jordanian välisen kumppanuuden painopisteiden voimassaolon jatkamisesta [2021/2216]

14.12.2021   
               
               
                  FI
               
               
                  Euroopan unionin virallinen lehti
               
               
                  L 447/12
               
            
         EU–JORDANIA-ASSOSIAATIONEUVOSTON PÄÄTÖS N:o 2/2021,
         annettu 26 päivänä marraskuuta 2021,
         EU:n ja Jordanian välisen kumppanuuden painopisteiden voimassaolon jatkamisesta [2021/2216]
         EU–JORDANIA-ASSOSIAATIONEUVOSTO, joka
         ottaa huomioon Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus (1), jäljempänä ’sopimus’, allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002.
                  
               
                     (2)
                  
                  
                     Sopimuksen 91 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.
                  
               
                     (3)
                  
                  
                     Sopimuksen 101 artiklassa määrätään, että osapuolet toteuttavat kaikki sopimuksesta johtuvien velvoitteiden täyttämiseksi tarvittavat yleis- ja erityistoimenpiteet ja huolehtivat siitä, että sopimuksen tavoitteet saavutetaan.
                  
               
                     (4)
                  
                  
                     Assosiaationeuvosto hyväksyi päätöksellään N:o 1/2016 (2) EU:n ja Jordanian välisen kumppanuuden painopisteet vuosiksi 2016–2018 niiden kumppanuuden lujittamiseksi, jotta Jordanian sietokykyä ja vakautta voidaan tukea ja lujittaa ja samalla pyrkiä puuttumaan Syyrian pitkittyneen konfliktin vaikutuksiin.
                  
               
                     (5)
                  
                  
                     Assosiaationeuvosto päätti päätöksellään N:o 1/2018 (3) jatkaa EU:n ja Jordanian välisen kumppanuuden painopisteiden voimassaoloa 31 päivään joulukuuta 2020.
                  
               
                     (6)
                  
                  
                     Osapuolet sopivat käymässään kirjeenvaihdossa, että EU:n ja Jordanian välisen kumppanuuden painopisteiden voimassaoloa olisi jatkettava ohjeasiakirjana kumppanuuden lujittamiseksi siihen saakka, kunnes uudet päivitetyt kumppanuuden painopisteet hyväksytään.
                  
               
                     (7)
                  
                  
                     Assosiaationeuvoston työjärjestyksen 10 artiklassa määrätään mahdollisuudesta tehdä kokousten välisenä aikana päätöksiä kirjallista menettelyä noudattaen osapuolten niin sopiessa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Assosiaationeuvosto päättää, että päätöksen N:o 1/2016 liitteenä olevien EU:n ja Jordanian välisen kumppanuuden painopisteiden voimassaoloa jatketaan siihen saakka, kunnes assosiaationeuvosto hyväksyy uudet päivitetyt kumppanuuden painopisteet.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 26 päivänä marraskuuta 2021.
            
               
                  EU-Jordania-assosiaationeuvoston puolesta
               
               
                  Puheenjohtaja
               
               Ayman SAFADI
            
         
         
            (1)  EYVL L 129, 15.5.2002, s. 3.
         
            (2)  EU–Jordania-assosiaationeuvoston päätös N:o 1/2016, annettu 19 päivänä joulukuuta 2016, EU:n ja Jordanian välisen kumppanuuden painopisteistä sopimisesta (EUVL L 355, 24.12.2016, s. 31).
         
            (3)  EU:n ja Jordanian assosiaationeuvoston päätös N:o 1/2018, annettu 12 päivänä joulukuuta 2018, sen sopimisesta, että EU:n ja Jordanian välisen kumppanuuden painopisteiden voimassaoloa jatketaan kahdella vuodella (EUVL L 8, 10.1.2019, s. 34).